laion/Wikipedia-Exotic huggingface dataset:
אלכסנדר דום

אלכסנדר דום (בהולנדית: Alexander Doom; נולד ב-25 באפריל 1997) הוא אתלט בלגי, זוכה מדליית ארד באליפות עולם (בודפשט 2023), פעמיים ברציפות אלוף העולם באולם (בלגרד 2022 וגלאזגו 2024), סגן אלוף אירופה (מינכן 2022) ואלוף אירופה באולם (איסטנבול 2023) בריצת שליחים 4x400 מטר, ואלוף עולם באולם (גלאזגו 2024) בריצת 400 מטר. דום נולד ברוסלרה שבבלגיה. בפסטיבל האולימפי האירופי לנוער שנערך ביולי באוטרכט שבהולנד זכה במדליית זהב בריצת 400 מטר בתוצאה של 47.93 שניות. באליפות אירופה באולם שנערכה במרץ בטורון שבפולין סיים במקום רביעי יחד עם ז'ונתן בורלה, דילן בורלה וקווין בורלה בריצת שליחים 4x400 מטר בתוצאה של 3:06.96 דקות, ובמקום 20 בריצת 400 מטר בתוצאה של 47.18 שניות. באולימפיאדת טוקיו שנערכה באוגוסט סיים במקום רביעי יחד עם ז'ונתן סקור, דילן בורלה וקווין בורלה בריצת שליחים 4x400 מטר בשיא בלגיה חדש של 2:57.88 דקות. באליפות העולם באולם שנערכה במרץ בבלגרד שבסרביה זכה במדליית זהב יחד עם ז'וליאן וטרין, ז'ונתן סקור וקווין בורלה בריצת שליחים 4x400 מטר בתוצאה של 3:06.52 דקות, לפני ספרד (3:06.82 דקות) והולנד (3:06.90 דקות). באליפות העולם שנערכה ביולי ביוג'ין שבאורגון, ארצות הברית, זכה במדליית ארד יחד עם ז'וליאן וטרין, ז'ונתן סקור וקווין בורלה בריצת שליחים 4x400 מטר בתוצאה של 2:58.72 דקות, אחרי ארצות הברית (2:56.17 דקות) וג'מייקה (2:58.58 דקות). בריצת 400 מטר סיים במקום 19 בתוצאה של 45.80 שניות. באליפות אירופה שנערכה באוגוסט במינכן שבגרמניה זכה במדליית כסף יחד עם ז'וליאן וטרין, קווין בורלה ודילן בורלה בריצת שליחים 4x400 מטר בתוצאה של 2:59.49 דקות, אחרי הממלכה המאוחדת (2:59.35 דקות) ולפני צרפת (2:59.64 דקות). בריצת 400 מטר סיים במקום 13 בתוצאה של 45.77 שניות. באליפות אירופה באולם שנערכה במרץ באיסטנבול שבטורקיה זכה במדליית זהב יחד עם דילן בורלה, קווין בורלה וז'וליאן וטרין בריצת שליחים 4x400 מטר בתוצאה של 3:05.83 דקות, לפני צרפת (3:06.52 דקות) והולנד (3:06.59 דקות). בריצת 400 מטר סיים במקום שישי, לאחר שלא התייצב לריצת הגמר. באליפות העולם שנערכה באוגוסט בבודפשט שבהונגריה סיים במקום תשיעי בריצת שליחים 4x400 מטר בתוצאה של 3:00.33 דקות, ובמקום 18 בריצת 400 מטר בתוצאה של 45.57 שניות, לאחר שבשלב המוקדמות קבע שיא אישי חדש של 44.92 שניות. באליפות העולם באולם שנערכה במרץ בגלאזגו שבממלכה המאוחדת זכה בשתי מדליות זהב: בריצת 400 מטר בשיא בלגיה חדש של 45.25 שניות, לפני קרסטן ורהולם (45.34 שניות) ורשין מקדונלד מג'מייקה (45.65 שניות), ובריצת שליחים 4x400 מטר יחד עם ז'ונתן סקור, דילן בורלה וכריסטיאן איגואסל בתוצאה של 3:02.54 דקות, לפני ארצות הברית (3:02.60 דקות) והולנד (3:04.25 דקות). ריצת 400 מטר: 44.92 שניות (2023) ריצת 400 מטר: 45.25 שניות (2024), שיא בלגיה מדיה וקבצים בנושא אלכסנדר דום בוויקישיתוף אלכסנדר דום, ברשת החברתית אינסטגרם אלכסנדר דום, באתר olympedia.org אלכסנדר דום, באתר התאחדות האתלטיקה הבין-לאומית אלכסנדר דום, באתר ליגת היהלום
אלברט טייב

אלברט טייב (נולד ב-24 בפברואר 1962) הוא עורך דין, פוליטיקאי ואיש ציבור ישראלי, ראש עיריית כפר יונה. אלברט טייב נולד ב-1962 בשכונת מלחה שבירושלים, למשפחת עולים מתוניסיה. כשהיה בן שנתיים, עברה משפחתו למושב עולש שבאזור השרון. טייב למד בבית ספר קריית חינוך בן-גוריון, מדרשת רופין. ב-1980 התגייס לצה"ל, שירת כלוחם בחטיבת גולני ולחם במלחמת לבנון הראשונה. לאחר שחרורו, התגייס למשטרת ישראל. בתקופת שירותו במשטרה, טייב הקים את מרכז השיטור הקהילתי הראשון בישראל, במועצה אזורית עמק חפר, ושימש כבורר מוסמך ביישובי עמק חפר. בשלהי שירותו, החל ללמוד תואר ראשון במשפטים בקריה האקדמית אונו, אותו הוא קיבל ב-2005, והמשיך ללימודי תואר שני עם הסמכה לגישור באוניברסיטת בר-אילן. ב-2007, עם קבלת התואר השני ולאחר 25 שנות שירות במשטרה, טייב פרש מן המשטרה והחל לעבוד כעורך דין. ב-2018, טייב הוסמך כנוטריון. טייב עבר עם משפחתו לעיר כפר יונה ב-2009. בין 2016 ל-2023, טייב שימש כמנהלי הכללי של העמותה להנצחת חללי הפיגוע בצומת בית ליד. בנוסף, הוא שימש כיושב ראש הוועדה לשימור וגיוס מתנדבים בכפר יונה. בבחירות לרשויות המקומיות שנערכו ב-2018, טייב נבחר למועצה מטעם סיעת "בשביל הכפר" ושימש כיושב ראש האופוזיציה העירונית. במרץ 2023, טייב הודיע על כוונתו להתמודד בבחירות הקרובות על ראשות העיר מול ראש העיר שושי כחלון-כידור. לאורך כל מערכת הבחירות טייב הסתמן כמועמד המוביל, ברקע קדנציה רוויית טלטלות של כחלון-כידור. לבסוף, עם קיום הבחירות בפברואר 2024 בצל מלחמת חרבות ברזל, טייב נבחר לראשות העיר עם 60.3% מהקולות לעומת כחלון-כידור שקיבלה רק 26.3% מהקולות. גם בבחירות למועצת העיר טייב זכה להישג, כשסיעתו "בשביל הכפר" הפכה לגדולה ביותר במועצה עם 5 מושבים (מתוך 15). נשוי להגר טהר לב טייב, ואב לשלושה. מתגורר בכפר יונה. מדיה וקבצים בנושא אלברט טייב בוויקישיתוף אלברט טייב, ברשת החברתית פייסבוק אלברט טייב, ברשת החברתית טיקטוק עו"ד אלברט טייב מבטיח "להוביל את המפנה המיוחל" בכפר יונה, שרון אונליין, 13 באוגוסט 2023 אופירה חסיד, עו"ד אלברט טייב: מהמשטרה להתמודדות על ראשות עיריית כפר יונה, באתר חדשות נתניה אונליין, ‏1 באוקטובר 2017 בחירות 2023: אלברט טייב מכריז על התמודדות לראשות העיר כפר יונה, באתר מה קורא נט, ‏23 במרץ 2023 כפר יונה: אלברט טייב ניצח עם כ-60% מהקולות, ראש העיר המכהנת הודחה, באתר ynet, 28 בפברואר 2024 התוצאות הסופיות לבחירות המקומיות, דף ה-"Facebook" של עיריית כפר יונה, 2 במרץ 2024
דברי ימי המהפכה הרוסית

דברי ימי המהפכה הרוסית (ברוסית: «Хроники русской революции») היא סדרת דרמה היסטורית רוסית, בבימויו של אנדריי קונצ'לובסקי, שמשודרת בשירות הסטרימינג START. הסדרה מגוללת את סיפורה של מהפכת 1905, מהפכת פברואר ומהפכת אוקטובר ומכסה אירועים מההיסטוריה של רוסיה בשנים 1905—1924. מככבים בה יורה בוריסוב, יבגני טקאצ'וק, ניקיטה יפרמוב, יוליה ויסוצקאיה, ניקיטה קרטאייבה, אלכסנדר מיזב, טימופיי אוקרוייב ואחרים. הסדרה מתרחשת בשנים 1905–1924: מהמהפכה הרוסית הראשונה ועד למותו של ולדימיר לנין ועלייתו של סטלין לשלטון. ההיסטוריה של רוסיה בתקופת הזמן הזו מתפתחת על רקע עימות רגשי בן 20 שנה בין ארבע דמויות בדיוניות. הסדרה מחולקת לארבעה פרקים, שנקראים "השחר", "האצה", "פירוק" ו"חשבון". יוליה ויסוצקאיה — אינסה ארמנד ניקיטה יפרמוב — ניקולאי השני יבגני טקאצ'וק — ולדימיר לנין יורה בוריסוב ניקיטה קרטאייבה אלכסנדר מיזב טימופיי אוקרוייב חברת VGTRK ורשת רוסיה-1 אחראים להפקת הסדרה, במימון הקרן של אלישר אוסמנוב. צילומי הסדרה נערכו במשך כשנה, מספטמבר 2022 ועד אוגוסט 2023. הסדרה תשודר בשירות הסטרימינג Start במהלך שנת 2024 ותשודר גם ברשת רוסיה-1. "דברי ימי המהפכה הרוסית", במסד הנתונים הקולנועיים IMDb (באנגלית) "דברי ימי המהפכה הרוסית", במסד הנתונים הקולנועיים KinoPoisk (ברוסית) "Андрей Кончаловский завершил съёмки сериала об Октябрьской революции". TACC. ארכיון מ-2023-08-10. נבדק ב-2023-08-27. Завершены съёмки нового многосерийного фильма Андрея Кончаловского // smotrim.ru, 7.8.2023 "Андрей Кончаловский снял исторический сериал «Хроники русской революции». Роли исполнили Юра Борисов, Евгений Ткачук, Никита Ефремов, Юлия Высоцкая". ארכיון מ-2023-08-07. נבדק ב-2023-08-08.
תמיד

האם התכוונתם ל... קורבן התמיד – קורבן שהוקרב פעמיים ביום בבית המקדש מסכת תמיד – מסכת בסדר קדשים העוסקת בסדר הקרבת קורבן התמיד אש תמיד – להבה שבוערת לתקופה בלתי מוגבלת נר תמיד – סוג של אש תמיד בדרך כלל לזכר הנופלים נר תמיד – נר שהודלק בבית המקדש בערב ובבוקר תמיד (סרט) – סרט בבימויו של סטיבן ספילברג תמיד השקעות (TAMID Israel Investment Group) (אנ') – ארגון ללא כוונת רווח שעוזר בחיבור בין סטודנטים בארצות הברית לעסקים בישראל.
חורבת שחאדה

חורבת שחאדה היא חורבה במערב השומרון, ליד היישוב חוות יאיר, של יישוב יהודי קדום המתוארך לתקופת בית המקדש השני. היישוב נחשב לאחד היישובים הצפוניים ביותר של ממלכת החשמונאים. חורבת שחאדה נמצאת בראש גבעה הסמוכה ליישובים חוות יאיר ונופים. מהחורבה נשקף נוף ממנו ניתן לראות ביום עם ראות טובה את כל השטח שבין גדרה לחדרה במערב, את רכס חומש בצפון, את הר חורשה בדרום, ואת רכסי יצהר ואריאל במזרח. בחורבת שחאדה נמצאו שרידים לחווה חקלאית מימי בית שני, כמו מקווה טהרה. באתר נמצאו גם שרידים רבים של בתי בד, בורות מים ומתקנים חקלאיים שמתוארכים לתקופות הרומית והביזנטית, אז, על פי ההערכה, היה שם מרכז אזורי לייצור שמן זית. במרכז הגבעה נמצא בית בד גדול ושרידי מקווה המתוארכים לתקופה הביזנטית, ועל פי ההשערה שימשו את השומרונים לאחר שהקהילה היהודית ביישוב חרבה סביב מרד בר כוכבא. מעת לעת שודדי עתיקות פלסטינים פוגעים בממצאים הארכאולוגיים באתר. בראשית שנות האלפיים ערכו נפתלי אייזיק ועוזי גרינפלד מטעם קמ"ט ארכאולוגיה איו"ש, חפירה בה נחשפו בין השאר משקוף שלם ושבר משקוף נוסף מעוטרים בזרים ובוורדות, המתוארכים לשלהי ימי הבית השני. בסיור באתר שנערך ב־2008 זוהו המשקופים סמוך למבנה גזית ולבית הבד שנחשפו בראש האתר. חירבת שחאדה עם כתוביות, סרטון בערוץ "יוזביץ' - ערוץ השיעורים", באתר יוטיוב (אורך: 00:46) חורבת שחאדה - המלצה למסלול טיול בשמורת טבע נחל קנה - רשות הטבע והגנים, באתר רשות הטבע והגנים, ‏28 במרץ 2019 רעות הדר, ערבים שדדו עתיקות מימי בית שני, באתר ערוץ 7, 17 בפברואר 2017 במעבה ההר קובץ תשיעי, תשע"ט
לונוחוד 2

לונוחוד 2 (ברוסית: Луноход-2) - רובר לא מאויש שנחת על הירח על גבי הנחתת "לונה 21" ופעל על קרקעית הירח כ-4 חודשים. במהלך פעילותו הרכב העביר למרכז הבקרה בכדור הארץ מידע רב. הרכב היה מיועד לחקר הירח ולשם כך מצויד בציוד מדעי מתאים. הוא היה זהה לרכב לונוחוד 1 עם שינויים קטנים. מסת לונוחוד 2 הייתה 756 קילוגרם, אורך - 4.42 מ', רוחב - 2.15 מ', גובה - 1.92 מ'. הוא היה מצויד במכשירים הבאים: 3 מצלמות טלוויזיה (ב"לונוחוד 1" היו 2 מצלמות בלבד), ספקטרומטר רנטגני, טלסקופ קרני רנטגן, מד מרחק, רגש קרינה, רפלקטור. בוצעו שיפורי מערכת אספקת חשמל והיא הייתה מסוגלת לתת כ-1 קוו"ט. אחת ממצלמות הטלוויזיה שהותקנה גבוה על הרכב לצורך ניווט צלמה תמונות ברזולוציה גבוהה בקצבי פריימים שונים - 3.2, 5.7, 10.9 או 21.1 שניות לפריים. תמונות אלו שימשו צוות של חמישה אנשים של בקרים על פני כדור הארץ ששלחו פקודות נהיגה לרכב בזמן אמת. הרכב התחיל לפעול ב-15 בינואר 1973 וקשר אחרון איתו נוצר ב-11 במאי. לאחר הורדת הרכב מיחידת נחיתה של לונה 21 התברר שחלקים של מערכת ניווט נפגעו. לעומת זאת ניסיון שנצבר ברכב "לונוחוד 1" וקיום מצלמה שלישית ייקלו על תכנון תנועה. במהלך פעילותו הועברו לכדור הארץ 86 צילומים פנורמיים ושידורי טלוויזיה רבים. בחודש מאי הרכב הגיע למכתש והתקשה לצאת ממנו. בסופו של דבר צוות קרקע הצליח להוציא אותו אך ככל הנראה חלק מחומר מקרקעית המכתש נכנס בתוך הרכב. לאחר סגירת מכסה לתקופת הלילה הירחי נוכחות חומר זה בתוך הרכב גרם לחימום יתר של הציוד והוא יצאה משימוש. לאחר סיום הלילה הירחי הקשר עם הרכב לא חודש. במרץ 2010 הרכב התגלה בצילומים שבוצעו על ידי מקפת לסקר הירח. המיקום היה קרוב מאוד למיקום שדווח על ידי מדענים סובייטיים במהלך פעילות הרכב. מדיה וקבצים בנושא לונוחוד 2 בוויקישיתוף צילומים שהתקבלו תיאור המשימה (ברוסית) תיאור מפורט של המשימה
אווה סוובודה

אווה סוובודה (בפולנית: Ewa Swoboda; נולדה ב-26 ביולי 1997) היא אתלטית פולנייה, סגנית אלופת עולם באולם (גלאזגו 2024), אלופת אירופה באולם (גלאזגו 2019) ופעמיים סגנית אלופת אירופה (בלגרד 2017 ואיסטנבול 2023) בריצת 60 מטר. נוסף לכך, היא סגנית אלופת אירופה (רומא 2024) בריצת 100 מטר. באליפות העולם באולם 2022 שנערכה בבלגרד, סרביה במרץ 2022 היא סיימה במקום רביעי בריצת 60 מטר בתוצאה של 7.04 שניות. באליפות העולם שנערכה ביוג'ין, אורגון ביולי היא סיימה במקום 12 בריצת 100 מטר בתוצאה של 11.08 שניות ובמקום 11 בריצת שליחות 4x100 מטר בתוצאה של 43.19 שניות. חודש לאחר מכן, באליפות אירופה שנערכה במינכן באוגוסט היא זכתה במדליית כסף בריצת שליחות 4x100 מטר בתוצאה של (42.61 שניות), אחרי גרמניה (42.34 שניות) ולפני איטליה (42.84 שניות). נוסף לכך, היא סיימה במקום רביעי בריצת 100 מטר בתוצאה של 11.18 שניות. באליפות העולם שנערכה בבודפשט, הונגריה באוגוסט 2023 סיימה במקום שישי בריצת 100 מטר בתוצאה של 10.97 שניות ובמקום חמישי בריצת שליחות 4x100 מטר בתוצאה של 42.66 שניות. באליפות העולם באולם שנערכה בגלאזגו, הממלכה המאוחדת, ב-2 במרץ 2024 זכתה במדליית כסף בריצת 60 מטר בתוצאה של 7.00 שניות, אחרי ג'וליאן אלפרד מסנט לוסיה (6.98 שניות) ולפני זיינב דוסו מאיטליה (7.05 שניות). בשלב חצי הגמר היא קבעה שיא לאומי חדש ואת תוצאת השנה בעולם של 6.98 שניות. באליפות אירופה שנערכה ברומא ביוני היא זכתה במדליית כסף בריצת 100 מטר בתוצאה של 11.03 שניות, אחרי דינה אשר-סמית' מהממלכה המאוחדת (10.99 שניות) ולפני זיינב דוסו (11.03 שניות). ריצת 100 מטר: 10.94 שניות (2023) ריצת 60 מטר: 6.98 שניות (2024), שיא פולין מדיה וקבצים בנושא אווה סוובודה בוויקישיתוף אווה סוובודה, ברשת החברתית אינסטגרם אווה סוובודה, באתר הוועד האולימפי הבין-לאומי אווה סוובודה, באתר olympedia.org אווה סוובודה, באתר התאחדות האתלטיקה הבין-לאומית אווה סוובודה, באתר ליגת היהלום
זיינב דוסו

זיינב דוסו (באיטלקית: Zaynab Dosso; נולדה ב-12 בספטמבר 1999) היא אתלטית איטלקייה, זוכת מדליית ארד באליפות עולם באולם (גלאזגו 2024) בריצת 60 מטר ומדליית ארד באליפות אירופה (רומא 2024) בריצת 100 מטר. דוסו נולדה וגדלה בחוף השנהב. בשנת 2002 היגרו הוריה לאיטליה והיא הצטרפה אליהם בשנת 2009. בשנת 2016 קיבלה אזרחות איטלקית. באליפות אירופה שנערכה במינכן, גרמניה באוגוסט 2022 היא זכתה במדליית ארד בריצת שליחות 4x100 מטר בתוצאה של 42.84 שניות, אחרי גרמניה (42.34 שניות) ופולין (42.61 שניות). נוסף לכך, היא סיימה במקום שביעי בריצת 100 מטר בתוצאה של 11.37 שניות, בשלב חצי הגמר היא קבעה תוצאה של 11.28 שניות. באליפות העולם שנערכה בבודפשט, הונגריה בסוף אוגוסט 2023 היא סיימה במקום רביעי בריצת שליחות 4x100 מטר בתוצאה של 42.49 שניות. נוסף לכך, היא סיימה במקום 19 בריצת 100 מטר בתוצאה של 11.19 שניות, בשלב המוקדמות היא קבעה שיא לאומי חדש של 11.14 שניות. בתחרות באולם שנערכה בטורון, פולין ב-6 בפברואר 2024 היא קבעה בריצת 60 מטר שיא אישי חדש של 7.02 שניות. כחודש לאחר מכן, באליפות העולם באולם שנערכה בגלאזגו, הממלכה המאוחדת, ב-2 במרץ אותה שנה זכתה במדליית ארד בריצת 60 מטר בתוצאה של 7.05 שניות, אחרי ג'וליאן אלפרד מסנט לוסיה (6.98 שניות) ואווה סוובודה מפולין (7.00 שניות). באליפות אירופה שנערכה ברומא ביוני היא זכתה במדליית ארד בריצת 100 מטר בתוצאה של 11.03 שניות, אחרי דינה אשר-סמית' מהממלכה המאוחדת (10.99 שניות) ואווה סוובודה (11.03 שניות). בשלב חצי הגמר היא קבעה שיא לאומי חדש של 11.01 שניות. ריצת 100 מטר: 11.01 (2024), שיא איטליה ריצת 60 מטר: 7.02 (2024) מדיה וקבצים בנושא זיינב דוסו בוויקישיתוף זיינב דוסו, ברשת החברתית אינסטגרם זיינב דוסו, באתר olympedia.org זיינב דוסו, באתר התאחדות האתלטיקה הבין-לאומית
לאבה (פירושונים)

האם התכוונתם ל... לאבה – עיר בגינאה לאבה (מחוז) – מחוז בגינאה אישים: מרסל לאבה – רופא פנימי צרפתי קוג'ו פו-דו לאבה – כדורגלן טוגולזי לבה לאב
דניס יורצ'נקו

דניס יורצ'נקו (באוקראינית: Денис Сергійович Юрченко; נולד ב-27 בינואר 1978) הוא אתלט אוקראיני בעבר. אליפות העולם באתלטיקה באולם (בודפשט 2004) שזכה במקום השלישי ובאליפויות אירופה במקום השני (פעמיים). יורצקנקו נולד בעיר דונצק בה התחיל להתאמן בקפיצה במוט. בשנת 2002 הוא השתתף באליפות אירופה וסיים במקום ה-6. בשנת 2003 הוא סיים במקום השישי באליפות העולם. בשנת 2004 יורצ'נקו סיים במקום השלישי באליפות העולם באתלטיקה באולם 2004 שנערכה בבודפשט עם תוצאה 5.70 (זכה איגור פבלוב. במשחקים אולימפיים באתונה שנערכו באותה שנה יורצ'נקו הגיע למקום ה-9. בשנת 2005 באליפות אירופה בעולם יורצקנו זכה במדליית כסף. הוא שיחזר הישג זה בשנת 2007. בשנת 2008 במשחקים אולימפיים בבייג'ינג יורצ'נקו זכה במדליית ארד (זכה סטיבן הוקר עם שיא אולימפי 5.96). אמנם בשנת 2016 מדליה זו נשללה ממנו בעקבות בדיקת סמים חוזרת. במאי 2017 הוא קיבל השייה לשנתיים ממנה כבר לא חזר. קפיצה במוט: 5.83 מטר (2008) קפיצה במוט: 5.85 מטר (2005) מדיה וקבצים בנושא דניס יורצ'נקו בוויקישיתוף דניס יורצ'נקו, באתר הוועד האולימפי הבין-לאומי דניס יורצ'נקו, באתר olympedia.org דניס יורצ'נקו, באתר התאחדות האתלטיקה הבין-לאומית דניס יורצ'נקו, באתר Track and Field (גברים) שלילת מדליות ממספר ספורטאים
טיגון במלח חם

טיגון במלח חם או טיגון בחול חם (באנגלית: Hot sand frying וכן Hot salt frying) הם טכניקות בישול המשמשות את מוכרי מאכלי הרחוב בבנגלדש, הודו, נפאל, פקיסטן, סין וסרי לנקה. טיגון במלח חם הוא טכניקת בישול ותיקה, ומשמשת גם בכפרים ברחבי אסיה ובמקומות אחרים בעולם. מאכלים רבים מטוגנים במלח חם או בחול חם, אפילו במשקי בית. פצפוצי אורז הוא חטיף נפוץ בתת-היבשת ההודית והוא אחד המאכלים העתיקים ביותר שם. האורז התפוח נעשה על ידי חימום מלח או חול בכלי שנקרא קראהי (בהודו), פאטיל (בבנגלדש), או ווק על אש בתנור הודי מסורתי, ואז יוצקים לתוכו אורז מבושל או מיובש מראש ומערבבים. לאחר מכן מוציאים במהירות את האורז התפוח בעזרת מסננת מתכת ומצננים. בפקיסטן, טיגון במלח חם משמש בעיקר את הרוכלים לבישול תירס. הליט (מלח סלעים) מחומם מראש בווק והתירס השלם או גרעינים בודדים קבורים במלח ומדי פעם הופכים אותם. בהודו, טכניקה זו משמשת רוכלי רחוב המוכרים בוטנים מקולפים, חמצה או פופקורן מבושלים במלח שחומם בווק ברזל. בשיטה אחרת מלח ים גס מחומם בווק גדול לטמפרטורה גבוהה. פריטי מזון יבשים, כמו ביצים בקליפה, נקברים במלח החם ומדי פעם הופכים אותם בעזרת מרית. טיגון בחול חם הוא טכניקת בישול נפוצה עבור מוכרי אוכל בצדי הרחובות בסין ובהודו לבישול ערמונים ובוטנים. ווק גדול מלא בחול, שהופך לשחור מהצטברות חלקיקים מוגזים מפריטי המזון המטוגנים, מחומם לטמפרטורה גבוהה. אגוזים, ערמונים נטמנים בחול החם ומדי פעם הופכים אותם עם מרית, ואז החול והאגוזים מופרדים באמצעות מגש גדול של רשת תיל. טיגון חול חם משמש גם בכפרים רבים ברחבי אסיה. טכניקת בישול נפוצה בכפרים היא לעטוף דגים או בשר אחר בעלה בננה, לקשור אותם ואז להניח את עלה הבננה בחול המחומם צד אחד ולאחר נכן בצד השני. עוגת אפר טגואלה המטבח הסיני "Technique: Hot Salt Frying". Foodista. Church, A. H. (1886). Food-Grains in India. Chapman and Hall. pp. 73–75. Dr. Francis Buchanan (Hamilton) (1833). A Geographical, Statistical, and Historical Description of the District, or Zila, of Dinajpur, in the Province, or Soubah, of Bengal. The Baptist Mission Press. "Rice: Value Addition". TamilNadu Agricultural University.
מדינת חמד

מדינת חמד (בערבית: مدينة حمد السكنية; בתרגום מדויק לעברית: עיר המגורים חמד; מכונה גם "העיר חמד", "חמד" ו"עיר העניים") היא פרויקט מגורים בצפון מערב העיר ח'אן יונס שבדרום רצועת עזה, קרוב לדיר אל בלח שבמרכז הרצועה. הפרויקט, שכולל 3,000 יחידות דיור, נבנה במימון אמיר קטר חמד בן ח'ליפה אאל ת'אני, ונקרא על שמו. הקמתו נועדה עבור רכישת דירות למעוטי יכולת. עד 2005 שכנו באזור בו הוקם פרויקט חמד היישובים הישראלים קטיף ונצר חזני, שפונו במסגרת ביצוע תוכנית ההתנתקות. היוזמה לבניית פרויקט מדינת חמד החלה לאחר שהשייח חמד בן ח'ליפה אאל ת'אני, אמיר קטר, ביקר ברצועת עזה ב-2012 ותרם 150 מיליון דולר להקמת העיר. מטרת הפרויקט הייתה מכירת דירות במחיר עלות ובפריסה לתשלומים לטובת מעוטי יכולת, ומכאן כינוייה "עיר העניים". הפרויקט יושב על שטח של 126 דונם וכולל 53 בנייני מגורים בגובה של 5 קומות, המכילים כ-3,000 יחידות דיור. הפרויקט העניק 10,000 מקומות עבודה לתושבי הרצועה. החלק הראשון של הפרויקט נחנך בראשית 2016, וכשנה לאחר מכן, בפברואר 2017 נחנך חלקו השני של הפרויקט בנוכחות סגן ראש הלשכה המדינית של חמאס, שבהמשך היה ליו"ר הלשכה המדינית של חמאס – אסמאעיל הנייה. עלותו של הפרויקט, שאותו מימנה קטר, הוא 113 מיליון דולר, והוא כלל גם בניית בתי ספר, מסגד ופארקים. ב-10 במאי 2023, ביומו השני של מבצע מגן וחץ, חוסל ראש מערך הרקטות של הג'יהאד האיסלאמי ברצועת עזה, עלי חסן ראלי, ויחד עימו אחיו מחמוד ומוחמד עבד אלג'וואד, שני מפקדים בארגון ששהו עימו בדירת המסתור שלו בפרויקט. בחלקים רבים מהפרויקט התגוררו פעילים ובכירים מתנועת חמאס. ערכים מורחבים – הלחימה ברצועת עזה במלחמת חרבות ברזל, מבצע כתר המערב בחודשים הראשונים ללחימת צה"ל ברצועת עזה במלחמת חרבות ברזל, נמנעו כוחות צה"ל מלפעול קרקעית באזור. חיל האוויר הפציץ בניינים במתחם ב-2 בדצמבר. לאחר מכן, המתחם הפך למרכז לקליטת פליטים מחלקים אחרים ברצועה שעקרו מביתם עקב המלחמה. אולם בלילה שבין ה-2 ל-3 במרץ 2024, פשטו כוחות צה"ל על הפרויקט, לראשונה מאז תחילת המלחמה. הפשיטה כללה כניסת טנקים של צה"ל שכיתרו את האזור. ב-4 במרץ 2024 הכריז צה"ל על מבצע כתר המערב במהלכו אוגדה 98 הגיעה לפרויקט, שבו על פי מידע מודיעיני ישנן תשתיות טרור ומחבלים המסתתרים בו, וכיתרה אותו. לוחמי הקומנדו פשטו בצורה רגלית במהלך הלילה על תשתיות טרור של חמאס במקום. Qatari ruler uses historic Gaza visit to call on Palestinian factions to unite, The Times of Israel, ‏23 באוקטובר 2012 ליעד אוסמו ואליאור לוי, מתנה מקטאר: שכונת ענק נחנכה ברצועת עזה, באתר ynet, 11 בפברואר 2017 עינב חלבי, על שם האמיר: חיסול ב"עיר העניים" בעזה שנבנתה כמתנה מקטאר, באתר ynet, 11 במאי 2023 אלישע בן קימון, עינב חלבי, מתרחקים מהפסקת אש? ראש מערך הרקטות של הג'יהאד חוסל בתקיפה בחאן יונס, באתר ynet, 11 במאי 2023 פעולה לילית משמעותית: צה"ל הפציץ בשכונת יוקרה בה גרים בכירי חמאס, באתר מעריב אונליין, 3 במרץ 2024 ספיר ליפקין, ‏תקיפות אינטנסיביות בח'אן יונס, חוסל מפקד גדוד שג'אעייה | תיעוד, באתר ‏מאקו‏, 2 בדצמבר 2023 צה"ל מכתר את 'מדינת חמד' בצפון מערב חאן יונס, באתר "סרוגים", 3 במרץ 2024 ניר דבורי, ‏כ-50 יעדים ב-5 דקות: צה"ל הרחיב את הלחימה בח'אן יונס | תיעוד המטס, באתר ‏מאקו‏, 3 במרץ 2024 לילך שובל, מבצע "כתר המערב": לאחר שכיתרו שכונה בחאן יונס – לוחמי הקומנדו השמידו תשתיות טרור, באתר ישראל היום, 4 במרץ 2024
ג'יאנקרלו לופרדו

ג'יאנקרלו לופרדו (נולד ב-25 באוגוסט 1971) הוא פוליטיקאי, מומחה לוחמה בטרור ומדריך קרב מגע אקוודורי. כיום מכהן לופרדו כשר הביטחון של אקוודור. במשך מעל ל-20 שנים, התאמן לופרדו באמנויות לחימה וסיפק ייעוץ בתחום האבטחה והטקטיקה. לופרדו נולד בעיר הנמל גואיאקיל הממוקמת במערב אקוודור. לאחר שהשלים את לימודיו בתיכון Centro Educativo la Moderna בעיר, התקבל לקולג' הקהילתי ברוקדייל לתואר ראשון במנהל עסקים. בשנת 1980, החל באימוני קראטה ומאז שנת 1981, הוא מחזיק בחגורה שחורה דאן 4. כמו כן, מתאמן לופרדו בקמפו. במהלך שנות ה-2000 השתתף בקורס מדריכי קרב מגע והסמכה להדרכת לוחמה בטרור בבית הספר הישראלי לטקטיקה בהדרכת תומר ישראלי. במסגרת בית הספר עבר הכשרה גם בתוכנית הלימודים TAC לחילוץ בני ערובה והכשרה מתקדמת לאבטחת אישים. החל משנת 2016, הדריך לופרדו בבית הספר והוביל מגוון קורסים בבית הספר לרבות קורס CQB ולוחמה בשטח בנוי. כמו כן, העביר קורסים דומים באקוודור וברחבי אמריקה הלטינית. ג'יאנקרלו לופרדו מספק שירותי ייעוץ בתחום ההגנה לארגונים ממשלתיים, פקידים בכירים ומנהלים ברחבי העולם במסגרת פעילותו בבית הספר הישראלי לטקטיקה. בנובמבר 2023, מינה דניאל נובואה, נשיא אקוודור, את ג'יאנקרלו לופרדו לשר הביטחון ה-14 של אקוודור. זמן קצר לאחר היכנסו לתפקיד, ב-28 בדצמבר, השיק תוכנית לשליטה בהפצת נשק באקוודור. אתר בית הספר לטקטיקה באקוודור בהנהלת לופרדו עמוד הלינקדאין של ג'יאנקרלו לופרדו Experto en artes marciales y con formación antiterrorista israelí, Giancarlo Loffredo asume como ministro de Defensa de Ecuador – מתוך אתר Defensa.com, 28.11.23 Fuerzas Armadas: Cuestionamientos por nombramiento del Ministro de Defensa, Teleamazonas El ministro de Defensa, Giancarlo Loffredo, presidirá el COE nacional, El Universo, ‏2023-12-13 (בספרדית) Defensa.com, Giancarlo Loffredo asume como Ministro de Defensa de Ecuador - Noticias Defensa Ecuador, Defensa.com, ‏2023-11-28 (בספרדית) Israeli Tactical Schooll, ITS (באנגלית) Weapons control operations will intensify in Ecuador - Prensa Latina, ‏2023-12-28 (באנגלית אמריקאית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'יאנקרלו לופרדו".
בדיקת סמים

בדיקת סמים היא ניתוח טכני של דגימה ביולוגית שמבוצע על מנת לקבוע את נוכחותן או היעדרן של תרופות מסוימות או המטבוליטים שלהן. בדיקות סמים מיושמות בעיקר בכמה תחומים: סמים בספורט תחרותי: זיהוי של נוכחות של סטרואידים משפרי ביצועים בספורט. בפלילים ותעסוקה: זיהוי נוכחות של סמים האסורים על פי חוק. באכיפה בתעבורה: בדיקת נוכחות וריכוז של אלכוהול (אתנול) בדם. שימוש רפואי לסיוע בשימוש אחראי בתרופות. הדגימות הנפוצות הנלקחות לצורך בדיקות סמים הן שתן, שיער, דם, נשימה, זיעה או נוזל רוק. קיימות שיטות רבות אחרות בדרגות שונות של דיוק, רגישות (סף זיהוי/ניתוק) ותקופות זיהוי. סמים בספורט ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
מנדל מסלוצק

רבי מנחם מנדל אפשטיין (ר' מנדלי סלוצקער; לערך ה'תקס"ו, 1805 – חשוון ה'תרל"ו, 1875) היה אחד מגדולי הדור, והיה היה המורה צדק בבית דינו של ר' יוסף דוב הלוי סולובייצ'יק בסלוצק. היה מתלמידי רבי חיים מוולוז'ין. הוא כיהן ברבנות בעיר האלוסק ועקב מחלוקת עם הרב יחיאל הלר והרב דוד מנובהרדוק על מיאון שערך, נאלץ לעזוב את משרתו ועבר לסלוצק שם מסר שיעורים לאנשי העיר. את השיעורים הוא מסר לקבוצה של 12 תלמידים, ביניהם היו גם רבי יוסף רוזין (הרוגצ'ובר) ורבי חיים מבריסק. באותה תקופה רבי חיים היה בן 18, והרוגצ'ובר היה בן 13 בלבד. נפטר בן 70 בחודש חשוון ה'תרל"ו (1875). רבי יחיאל מיכל פיינשטיין ורבי שלמה זלמן פרוש היה מצאצאיו. בנו - ר' שמואל. רבה של הרוזובה. סלוצק - פנקס סלוצק ובנותיה עמ' 81 צבי הירש מסלנסקי, כתבי מאסליאנסקי, ג (ניו יורק, תרפ"ט), עמ' 52–54 ר' אהרן הימן, בתוך: הדרום, כרך נא, עמ' 196. הסיפור המלא אודות מיאון זה, כפי שסיפר אותו רבי יוסף דב הלוי סולובייצ'יק (ירושלים), מופיע בקובץ תורני (כולל נר המזרח) כתר תורה תשע"ה עמ' נה. אברכים שהחזיקו על חשבונם הגבירים רבי יונה ובנו רבי שכנא איסרלין. הדרום לז עמ' 195. לפי הרב אהרן יהודה ליב שטינמן, עלון כאיל תערוג פרשת כי תשא תשע"ה גיליון 83. לפי דב אליאך, כנראה שמע זאת מפי דודו רבי שמחה זליג ריגר שהיה דיין בבריסק - אבי הישיבות עמ' 471. ר' לוי אווצינסקי (אודותיו), נחלת אבות (ווילנא, תרנ"ד), דף ל"ח, עמוד ב'. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.